**CAIET DE SARCINI**

**ACHIZIȚIE SERVICII DE ÎNCHIRIERE ECHIPAMENTE ȘI DECOR**

**Zilele portilor deschise la POLITEHNICA Bucuresti**

**CUPRINS**

[CAP. I – CONTEXTUL ACHIZIȚIEI DE SERVICII](#Cap1)

[CAP. II – CERINȚE MINIME PRIVIND SERVICIILE SOLICITATE](#Cap2)

[II.1. – Cerințe generale](#Cap2_1)

[II.2. – Cerințe (specificații) tehnice specifice](#Cap2_2)

[II.3. – Obligații care revin prestatorului de servicii](#Cap2_3)

[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cap3)

[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cap4)

**[CAP. I. CONTEXTUL ACHIZIȚIEI DE SERVICII](#Cuprins)**

Universitatea Nationala de Stiinta si Tehnologie POLITEHNICA București (U.N.S.T.P.B.) își asumă misiunea de a pregăti specialiști în diferite domenii tehnice, capabili de a utiliza cunoștințe științifice, tehnice și cultural-umaniste valoroase, de a contribui la progresul tehnologic, economic și social-cultural al societății românești și al lumii contemporane.

U.N.S.T.P.B asigură realizarea unui învățământ de performanță, dezvoltat și perfecționat printr-o complexă activitate de cercetare, continuând tradiția Școlii Politehnice bucureștene, conform exigențelor și cu mijloacele oferite de societatea modernă informațională. Ea își propune să creeze noul profil de universitate tehnică, ce promovează forme de pregătire adaptate cerințelor unei societăți în plină competiție, supusă procesului de integrare în Comunitatea Europeană și internațională.

Misiunea sa principală este formarea inginerului capabil să se adapteze cerințelor economiei de piață și noilor tehnologii, care să aibă cunoștințe economice și manageriale și care să promoveze principiile de dezvoltare durabilă și de protejare a mediului înconjurător. Pentru aceasta el trebuie să fie format după principiul modern al participării directe la alegerea traiectoriei sale formative, să fie inclus într-un proces de învățare care să-i asigure șanse reale la competiția de pe piața liberă a forței de muncă.

Universitatea Nationala de Stiinta si Tehnologie POLITEHNICA București are misiunea de a reuni sub un singur acoperiș educația, prin formarea profesională și cercetarea științifică. Rolul acestei intersecții este de a spori cunoașterea și inovarea, două concepte principale ale economiei și societății bazate pe cunoaștere.

Având în vedere cele de mai sus, ***Universitatea Nationala de Stiinta si Tehnologie POLITEHNICA București***, cea mai veche și prestigioasă școală de ingineri din România, își propune să organizeze evenimentul **Zilele porților deschise la POLITEHNICA București**.

În perioada 18-20 aprilie 2024, 2.400 studenți, elevi și profesori din unitățile de învățământ preuniversitar vor fi invitați să participe la Zilele porților deschise la POLITEHNICA București, un eveniment în cadrul căruia vor fi organizate conferințe științifice, workshop-uri, expoziții de echipamente și noi tehnologii, prezentări ale ofertelor educaționale, dar și ale oportunităților de angajare, concursuri motivaționale, precum și alte manifestări conexe.

În timpul celor de 3 zile de eveniment, cadre didactice universitare, personal administrativ și auxiliar, reprezentanți ai mediului economic, ai instituțiilor și autorităților din educație și de reglementare din domeniile științifice și inginerești se vor reuni pentru a aduce în atenția studenților, elevilor și profesorilor din mediul preuniversitar ultimele inovații și perspective de viitor din domeniile de studiu ale POLITEHNICII București.

[**CAP. II – CERINȚE MINIME PRIVIND SERVICIILE SOLICITATE**](#Cuprins)

**[II.1. Cerințe generale](#Cuprins)**

Prezentul capitol reglementează regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile autorității contractante, pentru asigurarea serviciilor.

Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini, va determina declararea neconformității ofertei respective și, în consecință, respingerea acesteia.

Serviciile care fac obiectul prezentului Caiet de sarcini vor fi prestate cu respectarea condițiilor minime din prezentul caiet de sarcini.

**NOTĂ:** Vor fi acceptate ofertele care oferă performanțe egale sau superioare celor specificate.

**[II.2. Cerințe (specificații) tehnice specifice](#Cuprins)**

**Obiectiv:** Prestarea serviciilor de inchiere echipamente si decor pentru evenimentul **Zilele porților deschise la POLITEHNICA București**, la care sunt așteptați să participe 2400 elevi, cadre didactice și studenți.

**Perioada estimată pentru prestarea serviciilor, inclusiv montaj și demontaj echipamente: 16 aprilie - 21 aprilie 2024.**

**Locație:** Evenimentul se va desfășura în campusul U.N.S.T.P.B din Splaiul Independenței nr. 313, Sector 6, București. Locația exactă va fi anunțată prestatorului cu cel puțin 3 zile înainte de desfășurarea evenimentului.

**Durata:** Evenimentul se va desfășura începând cu data de 18 aprilie, ora 08:00 până în data de 20 aprilie, ora 18:00.

**Descriere:** Prestatorul are obligația de a asigura servicii de inchiriere echipamente si decor în campusul UN.S.T.P.B, în perioada menționată mai sus, în intervalul orar 08:00-18:00.

Echipamentele tehnice necesare vor fi puse în funcțiune de către personalul propriu al prestatorului care va asista pe toată perioada de desfășurare a evenimentului.

**Personal:** Prestatorul va asigura personalul pentru montarea și punerea în funcțiune a echipamentelor, precum și pentru asigurarea asistenței tehnice pe toată durata evenimentului.

**Transport:** Prestatorul va asigura transportul pentru echipamente și pentru personalul propriu.

**CLAUZĂ SUSPENSIVĂ**: Procedura de achiziție este inițiată sub incidența prezentei clauze suspensive, în sensul că încheierea/semnarea contractului de prestări servicii este condiționată de alocarea bugetului de către ME pentru organizarea seriei de conferințe, dezbateri și workshop-uri în domeniul ingineriei biotehnice, cu participarea studenților și a reprezentanților mediului preuniversitar. POLITEHNICA Bucuresti precizează faptul că va încheia contractul numai în măsura în care fondurile necesare achiziției vor fi asigurate. În cazul în care, indiferent de motive, fondurile aferente prezentei proceduri de achiziție nu vor fi alocate, POLITEHNICA Bucuresti își rezervă dreptul de a anula procedura de atribuire, făcând imposibilă semnarea contractului de prestări servicii. Ofertantul este obligat să își mențină valabilă și nemodificată oferta depusă în cadrul procedurii de achiziție, până la momentul semnării contractului de prestări servicii.

**Servicii solicitate**:

|  |  |  |
| --- | --- | --- |
| **Nr. Crt.** | **Servicii solicitate** | **Descriere** |
| 1 | ELECTRICĂ | * Cabluri 32A, 5x6mm, lungime 20m, 30 bucăți. * Cabluri 32a, 5x6mm, lungime 10m, 30 bucăți. * Prelungitoare 230V, 3x2,5mm, lungime 10m, 3 prize, 200 bucăți. * Prelungitoare 230V, 3x2,5mm, lungime 5m 200 bucăți. * Distribuție 380V 32A-6xShuko 220v, 24 buc. |
| 2 | ACCESORII | * Sisteme de protecție pentru cabluri electrice pentru a evita accidentările, ținând cont de fluxul mare de persoane pe perioada evenimentelor. Necesar minimum 100m. |
| 3 | LOGISTICĂ | * Masă pliabilă 180x80cm – 30 buc * Masa 100x100 cm – 200 bucati * Scaun horeca – 300 buc * Standuri octanorm – 1000mp * Mocheta – 1000mp |
| 4 | DECOR | * Decor personalizat 2D și 3D din stadur/forex/bond printat policromie, tăiat pe contur și montat pe structură Layher conform proiectului propus de prestator. Dimensiunile aproximative ale decorului 12x8x8m. |
| 5 | PERSONAL TEHNIC ȘI TRANSPORT ECHIPAMENTE | * Personal tehnic calificat pentru montarea, demontarea și operarea echipamentelor, după cum urmează: * 3 electricieni * 1 regizor montaj * 10 manipulanți * Transport echipamente și personal tehnic în și din locație. |

Prestatorul va trebui să prezinte în cadrul ofertei modul de organizare a activității sale pentru a respecta obiectul contractului. De asemenea, va descrie detaliat metodele folosite pentru îndeplinirea și respectarea pachetului de servicii. Descrierea trebuie să fie suficient de clară astfel încât să se poată identifica rezultatele pentru fiecare activitate.

**[II.3. – Obligații care revin prestatorului de servicii](#Cuprins)**

Prestatorul are obligația de a executa serviciile prevăzute în contract cu profesionalism și promptitudine în conformitate cu prevederile caietului de sarcini.

Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.

Prestatorul are obligația să anunțe autoritatea contractantă/achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.

Prestatorul este pe deplin responsabil pentru execuția serviciilor.

**[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cuprins)**

Prin Propunerea Tehnică depusă, ofertantul are obligația de a face dovada conformității serviciilor care urmează a fi prestate cu cerințele prevăzute în Caietul de sarcini.

Prin Propunerea Tehnică, ofertanții vor prezenta descrierea detaliată a serviciilor ofertate, precum și alte informații considerate semnificative pentru evaluarea corespunzătoare a propunerii tehnice.

Prin Propunerea Tehnică, în ceea ce privește descrierea tehnică a serviciilor, ofertanții vor trebui să demonstreze corespondența strictă a acestora cu specificațiile tehnice solicitate de autoritatea contractantă.

În urma evaluării tehnice, vor fi considerate admisibile numai acele oferte care îndeplinesc elementele obligatorii, conform specificațiilor din caietul de sarcini al achiziției.

**[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cuprins)**

Plata contravalorii serviciilor prestate se va face în lei, pe baza facturii fiscale, cu ordin de plată, după prestarea și recepția serviciilor.

Plata serviciilor prestate se va efectua în termen de maxim 30 de zile de la primirea de către Achizitor a facturii emise de Ofertant la încheierea perioadei serviciilor prestate, încheiere consemnată prin recepția calitativă și cantitativă a serviciilor.

Recepția serviciilor va fi consemnată printr-un proces verbal de recepție întocmit în două exemplare, unul pentru Achizitor și unul pentru Prestator.

Documente care vor însoți factura: procesul verbal de recepție.

**Întocmit,**

**Cornel CHIRA**